stanford-oval/wikipedia huggingface dataset:
EVE Online
Ammatit ja taidot

Hahmolle ei valita etukäteen rajattua ammattia, eikä peliin kuulu taitopisterajoja, jotka estäisivät kehittämästä hahmoa juuri sellaiseksi kuin haluaa, vaan kaikkia pelin taitoja voi opetella täysin vapaasti. Taitojen oppimista ohjaavat ainoastaan uuden opeteltavan taidon vaatimukset etukäteen osattavista taidoista. Kaikkea hallitsevaa hahmoa on kuitenkin vaikeaa saada aikaan, koska päivityksissä lisätään usein peliin taitoja ja oppimiseen voi kulua huomattavan pitkiä aikoja. Taitojen oppimisen nopeuteen vaikuttavat omat lahjakkuuspisteet, oppimistaitojen tasot, mahdolliset implantit sekä taidon vaikeustaso.
Harjoittelu tapahtuu ostamalla taitokirja ja injektoimalla (inject) taidon. Tällöin taitokirja katoaa, ja taito on valmis opiskeltavaksi. Oppiminen tapahtuu automaattisesti ajan kuluessa, myös silloin kun pelaaja ei ole peliin sisäänkirjautuneena. Aina uuden tason saavutettua valitaan opeteltavaksi joko saman tai jonkin muun taidon seuraava taso. Seuraavaksi opeteltavan taidon harjoitteluun asettamista ei aiemmin voinut automatisoida, mutta nykyisin taitojen opettelemiset voi laittaa 24h ajalta jonoon ja viimeinen taito voi ylittää tämän rajan. Taitojen oppimisen edistymistä voi esimerkiksi seurata pelin Web-sivustolta sekä erilaisten ulkoisten apuohjelmien avulla, joista monet voidaan asettaa antamaan hälytys kun opeteltavan tason taitopisteet on saavutettu.
Pelissä on 15 erilaista taitoluokkaa joihin jokaiseen kuuluu 7-48 taitoa.
Ammatit ja taidot > Taitoluokat

Yhtiönhallinta (Corporation Management)
Taistelurobotit (Drones)
Elektroniikka (Electronics)
Tekniikka (Engineering)
Tykit (Gunnery)
Teollisuus (Industry)
Johtaminen (Leadership)
Mekaniikka (Mechanic)
Ohjukset (Missiles)
Navigointi (Navigation)
Tiede (Science)
Sosiaaliset taidot (Social)
Avaruusalusten hallinta (Spaceship Command)
Kaupankäynti (Trade)
Maailma

EVEn maailma, New Eden, koostuu tuhansista tähtijärjestelmistä (engl. star systems), jotka yhdessä muodostavat tähdistöjä (engl. constellations) ja näiden ryhmät puolestaan suurempia alueita (engl. regions).
Maailma > Tähtijärjestelmät

Tähtijärjestelmissä on vaihtelevasti avaruusasemia, asteroidikenttiä, planeettoja, kuita ja mahdollisia komplekseja sekä toisinaan erityisiä nähtävyyksiä jotka saattavat olla piilotettuja. Tähtijärjestelmien sisällä avaruusalukset liikkuvat lyhyitä matkoja työntövoiman avulla ja pidempiä, kuten asemien ja asteroidivyöhykkeiden välisiä matkoja, warp-moottoreiden avulla. Tähtijärjestelmästä toiseen päästään hyppyporttien kautta.
Tähtijärjestelmissä, joissa turvallisuustaso (engl. System Security) on 0.5-1.0 (highsec), toimivat NPC:n ohjaamat Concord-poliisivoimat, jotka kostavat pelaajan hahmon kimppuun hyökkääville, jos näiden yhtiöllä ei ole sotaa pelaajan hahmon yhtiön kanssa. Mitä alemmas luokitus menee, sitä hitaammin Concord saapuu paikalle.Concordia on mahdoton paeta, mutta jos pelaaja löytää siihen keinon ja käyttää sitä, hänet suljetaan pelistä. 0.0 turvallisuustason tähtijärjestelmissä eli ns. nullsec-alueilla, 0.1-0.4 tason alueilla (lowsec) sekä madonreikäavaruudessa voi harrastaa täysin vapaasti PvP:tä.
Maailma > Tähtijärjestelmät > Avaruusasemat

Avaruusasemat tarjoavat monenlaisia palveluita ja toimintoja, sekä toimivat usein suojapaikkoina vihollispelaajia vastaan. NPC ohjattujen Concord-poliisijoukkojen valvomattomilla 0.0-alueilla (engl. nullsec, zero security) pelaajat voivat taistella toisiaan vastaan PvP:tä ja pelaajaryhmittymät voivat julistautua alueen hallitsijoiksi rakentamalla Outpost-asemia ja/tai pienempiä POS-rakennelmia sekä ottamalla haltuunsa erityisesti vallattaviksi suunniteltuja NPC-asemia.
Avaruusasemat tarjoavat joitain tai kaikkia seuraavista palveluista:
Alusten ja tarvikkeiden varastointi
Alusten varustelutoiminnot
Ostettujen alusten ja tarvikkeiden nouto
Vaurioiden korjaus
Kloonauspalvelut
Alusten vakuuttaminen
Pelaajienväliset vaihtokaupat
Agentit
Tutkimuslaboratoriot
Malmien rikastus mineraaleiksi
Materiaalien kierrätys
Tehdastuotanto
Yhtiöiden toimistopaikat
Palkkionmetsästystoimistot
Maailma > Tähtijärjestelmät > Asteroidivyöhykkeet

Asteroidivyöhykkeillä (engl. asteroid belts) on mahdollista louhia tarkoitukseen sopivia louhintalasereita käyttäen malmeja joko myyntiä tai omia tuotantotarpeita varten. Tähtijärjestelmän turvallisuusluokituksesta riippuen myös NPC-piraattien metsästys asteroidivyöhykkeillä saattaa olla tuottoisaa toimintaa.
Maailma > Tähtijärjestelmät > Jääkentät

Jääkenttiä (engl. ice fields) on harvemmassa kuin asteroidikenttiä ja nimensä mukaisesti ne koostuvat joukoista jäälohkareita, joista jäätä voidaan sopivilla laitteilla kerätä talteen. Jäästä saadaan rikastettua mm. pelaajien avaruusrakennelmien polttoaineina hyödynnettäviä isotooppeja.
Maailma > Tähtijärjestelmät > Kuut

Kuiden ympäristöt toimivat lähinnä avaruusasemien ja pelaajien omien rakennelmien sijaintipaikkoina. Poliisivartioimattomissa tähtijärjestelmissä ("low-sec" tai 0.0-avaruus) kuita voi myös louhia. Kuumineraalit tuottavat toisen tekniikkatason (Tech 2) rakennusaineita erilaisten reaktioiden kautta. Louhiakseen kuuta pelaajayhtiöllä on oltava oma POS-rakennelma kuun läheisyydessä ja rakennelmassa on oltava kuun louhintaan vaadittava moduuli.
Maailma > Tähtijärjestelmät > Planeetat

Planeettatyyppejä on 9 erilaista:
Kaasu
Karu
Lauhkea
Laava
Myrsky
Jää
Meri
Plasma
Pirstoutunut
Jokaiselle planeetalle on mahdollista rakentaa oma infrastruktuuri, pois lukien harvinaiset "Shattered" -planeetat jotka syntyivät niin sanotussa Seyllinin onnettomuudessa.
Planeetan infrastruktuurin avulla pelaaja voi kerätä monia erilaisia raaka-aineita planeetan maaperästä, ja jalostaa niistä monenlaisia eri tuotteita.
Jokaisella planeettatyypillä on omat raakamineraalinsa, ja pitemmälle jalostettaessa pelaaja tarvitsee monia erilaisia planeettoja saadakseen tarvittavat materiaalit.
Jalostustasoja on yhteensä viisi. Raa'at materiaalit (P0), prosessoidut materiaalit (P1), jalostetut hyödykkeet (P2), erikoishyödykkeet (P4) ja kehittyneet hyödykkeet (P5).
Planeetan tuotteita käytetään pelaajien omistamien avaruusasemien rakentamiseen (POS, Player Owned Structure) sekä niissä käytettävien polttoaineiden tuottamiseen.
Maailma > Tähtijärjestelmät > Tähdet

Tähdillä ei ole pelissä tarkemmin määriteltyä toiminnallisuutta, vaikka niiden läheisyyteen on mahdollista "warpata". Pelaaja ei kuitenkaan voi "paistaa" itseään ja alustaan warppaamalla tähden sisään.
Maailma > Tähtijärjestelmät > Kompleksit

Monet tähtijärjestelmät sisältävät toisissa peleissä luolastoihin verrattavia komplekseja (engl. complexes, deadspace complexes) joiden sisältä löytyy suuria NPC-piraattien joukkoja.
Maailma > Tähtiportit

Planeettakuntia yhdistävät toisiinsa tähtiportit (stargates) jotka kuljettavat silmänräpäyksessa seuraavaan järjestelmään. Tähtiportteja voivat käyttää kaikki, paitsi suurimpiin Capital-luokkiin (Dreadnought, Carrier ja Titan) kuuluvat alukset, jotka on varustettu omilla hyppymoottoreillaan.
Maailma > Madonreiät

Madonreikien muodostamassa piiloavaruudessa (engl, wormhole space) voi toimia monella tapaa kuten 0.0 alueilla, sillä Concord-poliisivoimat eivät valvo siellä lainkaan. Siellä saa vapaasti harjoittaa PvP:tä ja rakentaa ja ylläpitää korporaatioiden ja allianssien POS-rakennuksia. Madonreikäavaruudessa toimiminen vaatii kuitenkin paljon enemmän yhteistyötä kuin muualla, sillä madonreiät avautuvat ja sulkeutuvat lähes sattumanvaraisesti eri tähtijärjestelmien välillä. Muualla reitti sisään ja ulos tähtijärjestelmistä on aina staattinen ja tiedossa. Tämä tarkoittaa sitä, että tietyin aikavälein jonkun on skannattava reitti ulos madonreikäavaruudesta. Skannaaminen on aina aloitettava valloitetusta madonreikäavaruuden tähtijärjestelmästä ulospäin, sillä todennäköisyys löytää reitti toisinpäin on lähes mahdoton. Reittiä skannatessa on muistettava että reitti voi kulkea minkä tahansa sattumanvaraisten järjestelmien kautta ja ne saattavat olla vihamielisten pelaajaryhmien hallussa. Madonreikiä voi vahtia näkymättömiä (engl. cloaked) muiden pelaajien vihollisaluksia, jolloin riski joutua yllätyshyökkäyksen kohteeksi on suuri.
Päivitykset

EVE Onlineen julkaistaan nykyään noin puolen vuoden välein isompi ilmainen päivitys, joka tuo mukanaan merkittäviä uusia ominaisuuksia ja laajentaa pelattavaa EVE universumia. EVE Onlinen perustajayritys on vannonut uskollisuuttaan kehittää peliä vuosikymmeniä ja alati kehittää peliä laajemmaksi.
Päivitykset > Second Genesis

Lisäosa, koodinimeltään Gemini, toi virtuaalitalouden, offline-tilassa tapahtuvan hahmojen kehittymisen, 100 pelattavaa alusta sekä 3,800 niihin liitettävää moduulia.
Päivitykset > Castor

Castor julkaistiin joulukuussa 2003.
Se oli ensimmäinen merkittävä sisältölisäys. Se keskittyi nykyisten toimintojen parantamiseen ja lisäsi peliin Tech 2 -tason varusteet, valloitettavissa olevat avaruusasemat 0.0-alueille sekä tehtävä- ja R&D-agentit.
Päivitykset > Exodus

Päivityksen videotraileri
Exodus julkaistiin 24. marraskuuta 2004
Se lisäsi uutta sisältöä, kuten pelaajien rakennettavat avaruusasemat, monitasoiset "deadspace"-kompleksit, uusia ympäristöjä, uuden liittojärjestelmän, uusia aluksia, uuden käyttöliittymän sekä päivitetyn pelin sisäisen web-selaimen. Ennen julkaisuaan tätä päivitystä kutsuttiin koodinimellä "Shiva".
Päivitykset > Cold War Edition

Cold War Edition julkaistiin heinäkuussa 2005.
Se lisäsi suurempia rakennelmia ja aluksia, uusia ympäristöjä sekä uudet tason 4 agentit, jotka eivät olleet aiemmin tarjolla. "COSMOS"-konstellaatiot sisältävät uusia avaruudessa olevia agentteja, jotka tarjoavat yksilöllisiä tehtäviä ja palkintoja.
Päivitykset > Red Moon Rising

Red Moon Rising julkaistiin 14. joulukuuta 2005.
Se lisäsi jälleen uutta sisältöä, joka piti alun perin julkaista "Kali"-laajennuksessa. RMR jaettiin useampaan osaan tasaisemman päivitysaikataulun ylläpitämiseksi.
Päivitykset > Revelations

Päivityksen videotraileri
Aiemmin tunnettiin nimellä Bloodlines julkaistiin 29. maaliskuuta 2006.
Se ei ollut varsinaisesti uusi sisältöpäivitys, vaan lisäsi vain vähän uusia ominaisuuksia, kuten yhden uuden sukuhaaran kullekin rodulle, ja keskittyi sen sijaan koodin optimointiin.
Dragon ei myöskään ollut sisältöpäivitys, vaan keskittyi lähinnä kiinalaisille tarjotun palvelimen (Serenity) ja Tranquility-palvelimen lähdekoodin yhdenmukaistamiseen. Sitä myös kutsuttiin nimellä 'Polku Kaliin' (Road to Kali). Tämän päivityksen myötä loppui tuki Windows 95, 98, ME, NT ja Windows 2000 SP1 -käyttöjärjestelmille.
Päivitykset > Revelations II

Päivityksen videotraileri
Revelations II julkaistiin kesäkuussa 2007. Revelations projekti, jota aiemmin kutsuttiin nimellä Kali, julkaistiin kahdessa osassa, joista ensimmäinen julkaistiin 29. marraskuuta 2006. Tässä vaiheessa peliin lisättiin taistelun organisointi useampitasoiseen komentohierarkiaan (pienryhmät, siivet ja laivastot), uudistettu tuki pelaajien välisille kauppasopimuksille (Contracts), parannuksia pelin sisäiseen karttaan, parannuksia alusskannerin toimintaan, alusten hylyistä kerättävät materiaalit joista voidaan rakentaa uusia varusteita (Rigs), sekä kullekin rodulle kolmannen tason alus luokkaan Battleship ja tason kaksi alus luokkaan Battlecruiser. Päivityksen seuraavissa osissa tullaan näkemään mm. Vivoxin suunnittelema pelin sisäinen äänikommunikaatiojärjestelmä joka nivoutuu uuteen komentohierarkiaan, pelaajille ja ryhmittymille jaettavia mitaleja ja arvonimiä sekä pelaajien välinen NPC-ryhmäsidonnainen taistelu (Factional warfare).
Päivitykset > Trinity

Päivityksen videotraileri
Trinity julkaistiin 5. joulukuuta 2007.
Trinity toi tullessaan useita muutoksia EVEen, merkittävimpänä nykyisen grafiikkamoottorin päivitys sekä rinnalla tuettava DirectX 10 -grafiikkamoottori Windows Vistaa varten.
Trinityn muutoksista on saatavilla tarkempia tietoja:
Trinity Changes and Fixes ja Trinity Features, Improvements and Balance Changes
Päivitykset > Empyrean Age

Päivityksen videotraileri
Empyrean Age julkaistiin 10. kesäkuuta 2008.
Tämä päivitys sisälsi mm. pitkään odotetun Factional warfaren. Tarkemmat tiedot löytyvät Empyrean Age -sivulta.
Päivitykset > Quantum Rise

Päivityksen videotraileri
Quantum Rise julkaistiin 15. lokakuuta 2008
Päivitys toi peliin muun muassa aselinkityksen, grafiikkapäivityksiä sekä automaattipilotin uudistuksen. Tarkemmat tiedot löytyvät Quantum Rise -sivulta.
Päivitykset > Apocrypha

Päivityksen videotraileri
10. maaliskuuta 2009 julkaistiin EVE Onlinen kymmenes ja tähän mennessä suurin yksittäinen päivitys, nimeltään Apocrypha.
Päivitys laajentaa EVEn universumia entisestään, lisäten Tech 3 -tason modulaariset alustyypit, madonreiät jotka johtavat tuntemattomiin tähtijärjestelmiin, NPC agentit aloittavat eeppisen tason juonia sisältävien tehtävien tarjoamisen sekä uusien pelaajien tutustuttamista pelin sisältöön parannetaan entisestään. Lisäksi pelistä julkaistiin paketoitu kauppojen hyllyihin suunnattu myyntiversio, jonka julkaisu suoritetaan yhteistyössä Atarin kanssa.
Päivitykset > Dominion

Päivityksen videotraileri
Eve Online: Dominion julkaistiin 1. joulukuuta 2009 ja keskittyi uudistamaan pelin suvereniteettijärjestelmää sekä lisäsi mahdollisuuden päivittää valloitettujen systeemien tuottavuutta. Lisäksi päivityksessä tasapainotettiin capital-luokan alukset, mm. titaanien tuomionpäivänase muutettiin yhteen kohteeseen massiivisesti vahinkoa tekeväksi säteeksi. Päivitys sisälsi myös kaksi eeppistä arkkia piraattiosapuolille, Google Chromeen pohjautuvan uuden pelinsisäisen selaimen ja uudistetut planeetta- ja tähtigrafiikat.
Päivitykset > Tyrannis

Päivityksen videotraileri
Eve Online: Tyrannis julkaistiin kesällä 2010. Sen tärkeimpänä päivityksenä ovat planeetat, jonne pelaajat pääsevät ensimmäistä kertaa vaikuttamaan. Ensi sijassa päivitys mahdollistaa kaivosrakennusten rakentamisen planeetoille, mutta planeettojen pinnalla ei voi taistella. Laajennus keskittyy siis erityisesti pelin teollisen puolen toiminnan laajentamiseen. Tuleva ensimmäisen persoonan räiskintäpeli Dust 514 samalta peliyhtiöltä on ensitietojen mukaan myös linkittymässä tämän laajennuksen yhteyteen siten, että pelikonsoleilla pelattava räiskintä tapahtuisi Eve Onlinen planeetoilla.
Päivitykset > Incursion

Päivityksen videotraileri
Marraskuussa 2010 julkaistu lisäosa toi peliin pienempiä teknisiä ja käyttöliittymäparannuksia.
Päivitykset > Incarna

Päivityksen videotraileri
Kesäkuun 2011 päivitys toi mahdollisuuden kävellä sisällä 3D mallinetuissa kapteenien hyteissä, uudelleen mallinnetut aseet sekä toi The Noble Exchange (NeX) järjestelmän, joka mahdollisti pelinsisäiset mikrotransaktiot. Mikrotransaktioiden julkistukset saivat joiltakin pelaajilta runsaasti negatiivista palautetta.
Päivitykset > Crucible

Päivityksen videotraileri
Marraskuun 2011 päivitys toi uusia aluksia, uusia nebuloita, alusten osia sekä useita teknisiä parannuksia pelin toimintaan erityisesti suurissa taisteluissa.
Päivitykset > Inferno

Päivityksen videotraileri
Huhtikuussa 2012 julkaistiin 17. päivitys. Se sisälsi paljon parannuksia olemassa oleviin asioihin.
Päivitykset > Retribution

Päivityksen videotraileri
Joulukuussa 2012 julkaistussa päivityksessä merkittävimmät uudet toiminnot olivat Dust 514 Playstation 3 pelin linkitys samaan universumiin sekä pelaajien kaksintaistelu-mode.
Päivitykset > Odyssey

Päivityksen videotraileri
Kesäkuussa 2013 julkaistiin käyttöliittymäparannuksia sisältävä päivitys.
Päivitykset > Rubicon

Päivityksen videotraileri
Marraskuussa 2013 julkaistu 20. päivitys mahdollisti alusten personoinnin ja maalaamisen, uusia Sisters of Eve Faction aluksia, mobiilien rakennusten päivityksiä, peliin integroitu Twitch-striimamisen mahdollisuus, uusia yhteistyömuotoja Dust 514 pelaajien kanssa, uusia haamusijainteja (engl. Ghost Sites) tähtijärjestelmien tutkijoille löydettäväksi, Isis-opas lisättiin neuvomaan pelaajia alusten valitsemiseen ja varustamiseen. Lisäksi useita päivityksiä pelattavuuteen, grafiikkaan ja käytettävyyteen. DirectX11 grafiikkojen tuki toimitettiin päivityksessä clientiin ja sitä alettiin testata taustalla, mutta siihen perustuvat graafiset ominaisuudet tulivat käyttöön myöhemmässä päivityksessä.
Merkkipaaluja

4. syyskuuta 2006 peliin oli kirjautuneena samanaikaisesti 30 538 käyttäjää. Tämä on uusi maailmanennätys MMORPG-pelille, jossa kaikki pelaajat voivat olla vuorovaikutuksessa keskenään..
9. joulukuuta 2007 oli 41 690 yhtaikaisesti kirjautunutta pelaajaa..
Vuoden 2008 ennätys oli 43 329 yhtaikaisesti kirjautunutta pelaajaa.
4. tammikuuta 2009 oli 45 186 yhtaikaisesti kirjautunutta pelaajaa.
11. tammikuuta 2009 oli 47 207 yhtaikaisesti kirjautunutta pelaajaa.
18. tammikuuta 2009 oli 48 065 yhtaikaisesti kirjautunutta pelaajaa.
15. maaliskuuta 2009 oli 53 850 yhtaikaisesti kirjautunutta pelaajaa.
8. joulukuuta 2009 oli 54 181 yhtaikaisesti kirjautunutta pelaajaa.
24. tammikuuta 2010 oli 56 817 yhtaikaisesti kirjautunutta pelaajaa.
6. kesäkuuta 2010 oli 60 453 yhtaikaisesti kirjautunutta pelaajaa.
28. helmikuuta 2014 EVE Onlinella oli ensi kertaa yli 500,000 tilaajaa maailmassa.
Helmikuussa 2014 käytiin EVEn historian suurin taistelu, joka kesti 22 tuntia, johon osallistui 7 548 pelaajaa ja jotka kuuluivat 717 korporaatioon ja 55 allianssiin. PLEXillä mitattuna taistelu maksoi yli 300 000 Yhdysvaltain dollaria.
Aiheesta muualla

Wikimedia Commonsissa on kuvia tai muita tiedostoja aiheesta .
EVE Online viralliset sivut (englanniksi)
EVE Online Trial (Arkistoitu – Internet Archive) (englanniksi)
DUST 514 ilmaispeliin liittyminen (Arkistoitu – Internet Archive) (englanniksi)
EVE Pirate (Arkistoitu – Internet Archive) (englanniksi)
CCP Games – Pelin kehittäjän sivut (englanniksi)
CCP Games YouTubessa
CCP Games Twitchissä
EVE-Online Community Page – Lista erikielisistä fanisivustoista
Unto Kumpulainen

Unto Kumpulainen (27. lokakuuta 1917 Helsinki – 29. helmikuuta 2000 Riihimäki) oli suomalainen elokuvaaja, joka 40 vuoden aikana kuvasi noin 400 lyhytelokuvaa ja 11 pitkää näytelmäelokuvaa.
Unto Kumpulainen hakeutui kauppakoulusta valmistuttuaan töihin Suomen Filmiteollisuus Oy:öön vuonna 1937. Hän työskenteli aluksi kamera-assistenttina ja sai jatkaa työtään talvisodan ajan. Jatkosotaan hän joutui rivimieheksi mutta kevättalvella 1942 hän sai komennuksen TK-elokuvaajaksi Syvärin suunnalle. Hän kuvasi runsaasti aineistoa puolustusvoimien uutiskatsauksiin ja valistuselokuviin. Sodan loppuvaiheessa hän haavoittui Tienhaaran taistelussa.
Sodan jälkeen Kumpulainen hakeutui Finlandia-uutiskatsausten kuvaajaksi, jossa tehtävässä hänen työparinaan oli ohjaaja Holger Harrivirta. Kansainvälistä kuuluisuutta Harrivirta ja Kumpulainen saavuttivat varsinkin vuonna 1945 valmistuneella Jean Sibelius -elokuvalla ja vuonna 1949 valmistuneella matkailupropagandaelokuvalla Suomi Hymyilee. Vuonna 1950 Kumpulainen siirtyi Fennada-Filmin palvelukseen. Vuodet 1960–1963 hän työskenteli Lii-Filmissä mutta palasi sen jälkeen Fennadaan.
Muitten taitojensa ohella Kumpulaista arvostettiin varhaisena värikuvauksen taitajana. Hänen kuvaamansa ja Väinö Vennon ohjaama  Sininen Saimaa palkittiin vuonna 1955 Jussi-patsaalla vuoden parhaana lyhytelokuvana. Kumpulainen kuvasi 1950-luvulla myös 11 pitkää näytelmäelokuvaa, joista ensimmäinen oli vuonna 1952 valmistunut Kaikkien naisten monni ja merkittävin vuonna 1956 valmistunut, Ville Salmisen ohjaama Evakko.
Kumpulaisen viimeisiä merkittäviä töitä olivat 1960-luvun lopulla valmistuneet lyhytelokuva Suomenlinnan vaiheista ja väridokumentti Suomen Lähetysseuran toiminnasta Namibiassa. Kumpulaiselle myönnettiin valtion taiteilijaeläke vuonna 1974.
Unto Kumpulaisen kuvaamat pitkät elokuvat

Kaikkien naisten monni, 1952
Salakuljettajan laulu, 1952
Kolmiapila, 1953
Lumikki ja 7 jätkää, 1953
Alaston malli karkuteillä, 1953
Sankarialokas, 1955
Evakko, 1956
Pää pystyyn Helena, 1957
Taas tyttö kadoksissa!, 1957
Asessorin naishuolet, 1958
Sotapojan heilat, 1958
Aiheesta muualla

Unto Kumpulainen Elonetissä.
Unto Kumpulainen Internet Movie Databasessa. (englanniksi)
HammerFallin diskografia

| 0 | 1 | 2 |
| --- | --- | --- |
 HammerFall Masters of Rock -festivaalilla 2007.
Julkaisut
| ↙Studioalbumit | 13 |  |
| ↙Livealbumit | 3 |  |
| ↙Kokoelmat | 2 |  |
| ↙Singlet | 26 |  |
Tämä on power metal -yhtye HammerFallin diskografia.
Studioalbumit

Glory to the Brave (1997)
Legacy of Kings (1998)
Renegade (2000)
Crimson Thunder (2002)
Chapter V: Unbent, Unbowed, Unbroken (2005)
Threshold (2006)
No Sacrifice, No Victory (2009)
Infected (2011)
(r)Evolution (2014)
Built to Last (2016)
Dominion (2019)
Hammer of Dawn (2022)
Avenge the Fallen (2024)
Livealbumit

One Crimson Night (2003)
Gates of Dalhalla (2012)
Live! Against the World (2020)
Kokoelmat

Steel Meets Steel – Ten Years of Glory (2007)
The Vinyl Single Collection (2008)
Cover-albumit

Masterpieces (2008)
Singlet

”Glory to the Brave” (1997)
”Heeding the Call” (1998)
”I Want Out (1999, alkup. Helloweenin kappale)
”Renegade” (2000)
”Always Will Be” (2000)
”Hearts on Fire” (2002)
”Blood Bound” (2005)
”The Fire Burns Forever” (2006)
”Natural High” (2006)
”Last Man Standing” (2007)
”Any Means Necessary” (2009)
”My Sharona” (2010)
”One More Time” (2011)
”B.Y.H” (2011)
”Send Me a Sign” (2011)
”Bushido” (2014)
”Hector’s Hymn” (2014)
”Second to One” (feat. Noora Louhimo, 2020)
”Templars of Steel (2020 Remix)” (2021)
”Renegade (2020 Remix)” (2021)
”Hammer of Dawn” (2021)
”Venerate Me” (2022)
”Brotherhood” (2022)
”Hail to the King” (2024)
”The End Justifies” (2024)
”Freedom” (2024)
Videoalbumit

The First Crusade (1999)
The Templar Renegade Crusades (2002)
Hearts on Fire (2002)
One Crimson Night (2003)
Rebels with a Cause: Unruly, Unrestrained, Uninhibited (2008)
Gates of Dalhalla (2012)
Utsjoki (joki)

| Utsjoki |
| --- | --- |

Laskupaikka:  Tenojoki, Utsjoki  69°54′36″N, 027°02′56″E
Maat:  Suomi
Pituus:  60 km
Utsjoki (pohjoissaameksi Ohcejohka) on 60 kilometriä pitkä Tenojoen eteläinen sivujoki Utsjoen kunnassa. Joki muodostuu lähinnä pitkistä, kapeista ja syvistä järvistä, ja se kuuluu Suomen kansallismaisemiin.
Utsjoen kirkkotuvat
Utsjoen kirkko
Hannele Ruotsalo

Hannele Kristiina Ruotsalo (o.s. Pulkkinen, s. 6. joulukuuta 1947 Kuhmoinen) on suomalainen dramaturgi ja teatteriohjaaja, joka on vuodesta 1985 toiminut Jyväskylän kaupunginteatterissa. Sitä ennen hän toimi viitisentoista vuotta freelancerinä Yleisradiossa.
Ruotsalo opiskeli Tampereen yliopiston draamastudion ohjaajalinjalla 1967–1971. Hän suoritti humanististen tieteiden kandidaattitutkinnon 1971 ja valmistui yhteiskuntatieteiden maisteriksi 1978.
Ruotsalo sai vuonna 1982 Sokeain kuunnelmapalkinnon ohjauksestaan Kalkutta, minun Kalkuttani. Hän toimi Suomen Teatteriohjaajien Liiton hallituksen jäsenenä 1989–1990 ja on toiminut opettajana Suomen Teatterikoulussa ja Tampereen yliopistossa.
Töitä Yleisradiolle

Pirkko Jaakola: Kummalliset, dramaturgia. Ohjaus Raili Rusto 1981.
Liisi Hietanen, Kesä kartsalla, dramaturgia. Ohjaus Timo Martinkauppi 1982.
Ove Magnusson: Eläkeläisten kapina, kuunnelmadramatisointi yhdessä Outi Vallen kanssa 1982.
Walentin Chorell: Kahdeksan peiliä, dramatisointi. Ohjaus Raili Rusto 1982.
Pirkko Jaakola: Salameno, dramatisointi. Ohjaus Raili Rusto 1982.
Maria Jotuni: Tohvelisankarin rouva, sovitus, 1983.
Else Breen: Poika aidan takana, dramatisointi 1985.
Mary Marck: Eevan luokka. Ohjaus Maija-Liisa Sutinen. 4-osainen televisiofilmi, Yleisradio 1986.
Marjatta, käsikirjoitus yhdessä Hannele Huovin kanssa. Ohjaus Raili Rusto 1988.
Kaarina Helakisa: Donna Hot, haaveratsastaja, dramaturgia. Ohjaus Raili Rusto 1989.
Jörn Donner: Angela ja ajan tuulet. Ohjaus Pekka Ruohoranta. 12-osaisen tv-sarjan osat 10–12, 1999.
Hannele Huovi: Atte ja Nysä-Putte, yhdessä Huovin kanssa. Ohjaus Eeva Pohjola 2002.